ལི་ཧུའེ་ལའེ་ཡིས།འཚམས་འདྲི་གནང་རིང་།ཀྲུའུ་ཞི་ཞི་ཅིན་ཕིང་གིས་ཙུང་ཐུང་ན་ཀྲར་པ་ཡེ་ཧྥུས་སྤེལ་བའི་རྒྱལ་དོན་བྱེད་སྒོ་རབ་དང་རིམ་པར་ཞུགས་རྒྱུ་ཡིན།དེའི་ནང་།དགའ་བསུའི་མཛད་སྒོ་དང་།ཁྱབ་ཁོངས་ཆེ་ཆུང་གི་གྲོས་མོལ།ཕྱོགས་གཉིས་ཡིག་ཆར་མིང་རྟགས་འགོད་པའི་མཛད་སྒོ།ཐུན་མོང་ཐོག་གསར་འགོད་པ་དང་ཐུག་འཕྲད།དགའ་བསུའི་གསོལ་སྟོན་སོགས་ཚུད་ཡོད།གཙོ་བདག་རྣམ་གཉིས་ནས་ཕྱོགས་གཉིས་འབྲེལ་བ་དང་།རྒྱལ་ཁབ་གཉིས་པོའི་གོང་འཕེལ་གྱི་འཐབ་ཇུས་འབྲེལ་མཐུད།རྒྱུད་གཅིག་ལམ་གཅིག་མཉམ་བསྐྲུན།ཁྱབ་ཁོངས་ཁག་གི་གཉིས་ཕན་མཉམ་ལས་དང་ཐུན་མོང་ཐོག་དོ་ཁུར་བྱེད་པའི་རྒྱལ་སྤྱི་དང་ས་ཁུལ་གྱི་གནད་དོན་སོགས་ཀྱི་ཐད་དགོངས་འཆར་བརྗེ་རེས་གནང་རྒྱུ་ཡིན་ཞིང་།ཐུན་མོང་ཐོག་ཀྲུང་གོ་དང་ཧ་སག་སི་ཐན་གྱི་མཉམ་འབྲེལ་གསལ་བསྒྲགས་ལ་མིང་རྟགས་འགོད་རྒྱུ་མ་ཟད་འགྲེལ་སྤེལ་གནང་རྒྱུ།རྒྱལ་ཁབ་གཉིས་པོའི་གཙོ་བདག་ནས་ལྷན་དུ་ཨ་ཤེ་ཡ་དང་ཡོ་རོབ་ཀྱི་རྒྱལ་ཁོངས་བརྒལ་བའི་སྐྱེལ་འདྲེན་བྱེད་འགོ་ཚུགས་པའི་མཛད་སྒོའི་བརྙན་མཐོང་ཐད་འབྲེལ་བྱེད་སྒོར་ཞུགས་རྒྱུ་དང་།ཕྱོགས་གཉིས་པོའི་སྐམ་མཚོ་མཉམ་འདྲེན་གྱི་མཉམ་ལས་ལ་ཐོན་པའི་མངོན་གསལ་དོད་པའི་གྲུབ་འབྲས་ལ་བདེན་དཔང་གནང་རྒྱུ།ཕྱོགས་གཉིས་པོས་དཔལ་འབྱོར་ཉོ་ཚོང་དང་།དངུལ་རྩ།ཆུ་བེད་སོགས་ཁྱབ་ཁོངས་ཀྱི་མཉམ་ལས་ཡིག་ཆ་མང་པོར་མིང་རྟགས་འགོད་རྒྱུ་རེད་ཅེས་གསུངས་ཡོད་པ་རེད།